เผยโฉมป้ายรถเมล์ กทม.แบบใหม่
ไอเดียงานบางกอกดีไซน์-เริ่มเปลี่ยน 500 ป้ายก่อนใน 5 เขต,นายไวทยา นวเศรษฐกุล ผอ.สำนักงานระบบขนส่ง สำนักการจราจรและขนส่ง (สจส.) เปิดเผยว่า ขณะนี้ สจส.ได้ทดลองนำป้ายหยุดรถเมล์รูปแบบใหม่จำนวน 30 ป้าย ไปติดตั้งตามเส้นทางรถไฟฟ้าสายสีเขียว และพื้นที่การเดินทางสำคัญ ประกอบด้วย 1.ถนนพหลโยธิน บริเวณสถานีบีทีเอสจตุจักร 3 ป้าย 2.ถนนเจริญกรุง บริเวณโรบินสันบางรัก-ไปรษณีย์กลาง 6 ป้าย 3.ถนนราชดำริ หน้าห้างเซ็นทรัลเวิลด์ 2 ป้าย 4.ถนนพระราม 1 แยกราชประสงค์-สนามกีฬาแห่งชาติ 7 ป้าย 5.ถนนพญาไท หน้าห้างสรรพสินค้ามาบุญครอง 2 ป้าย 6.ถนนรอบสนามหลวง 4 ป้าย และ 7.ถนนราชดำเนินกลาง แยกคอกวัว-นิทรรศรัตนโกสินทร์ 6 ป้าย ภายในป้ายจะระบุข้อมูลสัญลักษณ์ป้าย ชื่อตำแหน่งป้าย สายรถเมล์ที่ให้บริการ จุดหมายที่รถเมล์ผ่าน เส้นทางการเดินรถเมล์โดยสังเขป จุดจอดรถเมล์ที่สำคัญ สัญลักษณ์และเบอร์โทร.ฉุกเฉิน สำหรับรูปแบบป้ายหยุดรถเมล์รูปแบบใหม่นี้ได้แนวคิดจากภาคประชาสังคม อาทิ กลุ่มเมเดย์ (Mayday) ที่ได้เสนอรูปแบบป้ายหยุดรถเมล์ในงาน Bangkok DesignWeek 2018,นายไวทยากล่าวว่า ปัจจุบันพื้นที่กรุงเทพฯมีป้ายหยุดรถโดยสารประจำทางจำนวน 5,000 ป้าย รูปแบบป้ายที่ใช้ อยู่ในปัจจุบันยังขาดการแสดงข้อมูลที่จำเป็นต่อการใช้งานของประชาชน ในปีงบประมาณ 2562 สจส.ได้ขอจัดสรรงบประมาณ 9.63 ล้านบาท เพื่อปรับปรุงป้ายหยุดรถโดยสารประจำทางเป็นรูปแบบใหม่จำนวน 500 ป้าย ในพื้นที่ 5 เขต ได้แก่ เขตจตุจักร พญาไท ราชเทวี ปทุมวัน และบางรัก ขณะนี้อยู่ระหว่างขั้นตอนการหาผู้รับจ้างด้วยวิธีอีบิดดิ้ง คาดว่าจะลงนามสัญญาจ้างได้ภายในเดือนมีนาคมนี้ และปีงบประมาณ 2563 สจส.จะจัดสรรงบประมาณเพื่อปรับปรุงป้ายหยุดรถเมล์เพิ่มเติมอีก 500 ป้าย ในพื้นที่เขตพระนคร ดุสิต และป้อมปราบศัตรูพ่าย.
ขณะนี้ สจส.ได้ทดลองนำป้ายหยุดรถเมล์รูปแบบใหม่จำนวน 30 ป้าย ไปติดตั้งตามเส้นทางรถไฟฟ้าสายสีเขียว และพื้นที่การเดินทางสำคัญ ประกอบด้วย
ป้ายรถเมล์,ป้ายรถเมล์แบบใหม่,สำนักการจราจรและขนส่ง,สจส.,ติดตั้งป้ายรถเมล์,รถเมล์,ป้ายแบบใหม่